เรื่องร้องเรียน (ถนน,น้ำท่วม,ร้องเรียน,เสนอแนะ,ท่อระบายน้ำ) วันที่ 2023-09-05 03:44:12 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035111


ขอให้แก้ไขปัญหาน้ำท่วมขังจากการก่อสร้างอาคาร 3 ชั้น  ของมูลนิธิอิสลามเพื่อการพัฒนา ทับท่อระบายน้ำ บริเวณถนนสังฆสันติสุข ซอย 8  แขวงกระทุ่มราย เขตหนองจอก กรุงเทพมหานคร จุดสังเกตมีการก่อสร้างอาคาร 3 ชั้น อยู่หน้าซอยฯ  ซึ่งมูลนิธิฯเข้ามาดำเนินการก่อสร้างเมื่อ 3 ปีที่ผ่านมา เนื่องจากผู้ร้องอาศัยอยู่บ้านเลขที่ ... หมู่ที่ 4 ถนนสังฆสันติสุข ซอย 8  แขวงกระทุ่มราย เขตหนองจอก กรุงเทพมหานคร ได้รับความเดือดร้อน ปัญหาน้ำท่วมขังจากการก่อสร้างอาคาร 3 ชั้น ซึ่งทางมูลนิธิฯ เป็นพื้นที่เอกชน เมื่อมีการก่อสร้างทับท่อระบายน้ำแล้ว ก็มีการทำท่อระบายน้ำใหม่แต่สูงกว่าเดิม ทำให้น้ำไม่สามารถไหลออกได้ บ้านผู้ร้องจึงเกิดปัญหาน้ำท่วมขัง สูงประมาณ 20 เซนติเมตร และน้ำยังท่วมเข้าบ้าน ข้าวของได้รับความเสียหาย ไม่สามารถพักอาศัยได้ เพราะบ้านผู้ร้องเป็นพื้นที่ต่ำ  ประสบปัญหามาประมาณ 3 ปี  เบื้องต้นผู้ร้องได้ติดต่อแจ้งเรื่องไปยังมูลนิธิอิสลามเพื่อการพัฒนา โดยทางเจ้าหน้าที่แจ้งว่าเป็นพื้นที่ส่วนบุคคลจึงสามารถดำเนินการปิดท่อระบายน้ำได้ รวมทั้งแจ้งไปยังสำนักงานเขตหนองจอกแล้ว (ผู้ร้องประสงค์จัดส่งหลักฐานเข้ามาเพิ่มเติมจึงแนะนำ LINE ID: @psc1111 และประชาชนยินดีเปิดเผยชื่อ และหมายเลขโทรศัพท์) //เบื้องต้นแจ้งรายงานผลการปฏิบัติงานจาก กรุงเทพมหานคร โดยสำนักงานเขตหนองจอก ขอเรียนว่า เจ้าหน้าที่ฝ่ายโยธาได้ตรวจสอบอาคารในซอยสังฆสันติสุข 8 ใกล้กับบริเวณที่มีการก่อสร้างอาคาร 3 ชั้นของมูลนิธิฯ และได้แจ้งเจ้าของอาคารว่าสำนักงานเขตหนองจอกได้รับงบประมาณในการปรับปรุงซอยสังฆสันติสุขแล้ว หากได้ตัวผู้รับจ้างก็จะเริ่มลงมือก่อสร้างปรับปรุงถนนบรรเทาความเดือดร้อนภายในซอยดังกล่าวต่อไป แต่ปัจจุบัน (วันที่ 4 กันยายน 2566) ผู้ร้องแจ้งว่า ยังคงประสบปัญหาน้ำท่วมขังอยู่เช่นเดิม จึงประสงค์ให้ทางหน่วยงานที่เกี่ยวข้องเร่งดำเนินงานวางท่อบริเวณจุดที่มีการน้ำท่วมขังให้ไหลออกซอยสังฆสันติสุข 6 ก่อน เพื่อบรรเทาความเดือดร้อนให้กับผู้ร้อง เพราะหากรอการปรับปรุงซอยสังฆสันติสุขตามรายงานผลการปฏิบัติงาน ผู้ร้องไม่สามารถทราบได้เลยว่า การดำเนินงานปรับปรุงซอยฯ จะแล้วเสร็จเมื่อใด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata